
Република Србија
Повереник за информације 
од јавног значаја и заштиту података о личности

Повереник за информације од јавног значаја и заштиту података о личности, заменик Повереника за информације од јавног значаја и заштиту података о личности, који врши дужност Повереника до избора Повереника према Закону о слободном приступу информацијама од јавног значаја, на основу члана 33. став 4. Закона о слободном приступу информацијама од јавног значаја („Службени гласник РС”, бр. 120/04, 54/07, 104/09  36/10 и 105/21), члана 73. став 3. Закона о заштити података о личности („Службени гласник” РС, бр. 87/18), члана 54. Закона о државним службеницима („Службени гласник РС“, бр. 79/05, 81/05 - исправка и 83/05 - исправка, 64/07, 67/07 - исправка, 116/08, 104/09, 99/14, 94/17, 95/18,157/20, 142/22, 13/25-УС, 19/25, 109/25 и 9/26), члана 9. став 3. Уредбе о интерном и јавном конкурсу за попуњавање радних места у државним органима („Службени гласник РС”, бр. 2/19,  67/21 и 19/26 ) и члана 3. ст. 1, 3. и 7. Правилника о попуњавању радних места у Служби Повереника за информације од јавног значаја и заштиту података о личности број: 021-00-5/2026-04 од 22. јуна 2026. године, оглашава 


ИСПРАВКУ   ИНТЕРНОГ КОНКУРСА
ЗА ПОПУЊАВАЊЕ ИЗВРШИЛАЧКИХ РАДНИХ МЕСТА 
Објављеног дана 06.08.20206. године на  интернет презентацији и огласној табли Повереника. 
[bookmark: _Hlk63331974] У тачки III  Радна места која се попуњавају, исправља се техничка грешка и мења се алинеја под тачком 11) и гласи:
„11) Радно место Овлашћено лице Повереника за вршење надзора, Одсек за надзор над заштитом података о личности у области информационих технологија, Сектор за надзор над заштитом података о личности, одређено под редним бројем 65. чланом 72. Правилника о унутрашњем уређењу и систематизацији радних места у Стручној служби Повереника за информације од јавног значаја и заштиту података о личности број: 110-00-1/2026-04 од 19. јуна 2026. године, звање виши саветник, 1 извршилац;
Врши надзор и обезбеђује примену Закона о заштити података о личности, у складу са овим законом и сходном применом закона којим се уређује инспекцијски надзор када је предмет надзора обрада података о личности извршена аутоматизованим доношењем одлука применом вештачке интелигенције; пружа стручну подршку другим унутрашњим јединицама Сектора за надзор над заштитом података о личности у припреми инспекцијског надзора у вези са предметима који се односе на област вештачке интелигенције; прати домаће и стране прописе, упоредно — правне анализе, примере добре пословне праксе и анализира стање из области вештачке интелигенције, укључујући предузимање мера и активности из надлежности Повереника прописаних Законом о заштити података о личности и другим законима; припрема и доставља податке надлежном сектору о повреди Закона о заштити података о личности ради подношења захтева за покретање прекршајног поступка и издавање прекршајног налога; израђује годишње и посебне извештаје из делокруга одсека; обавља и друге послове по налогу непосредно претпостављеног;  обавља и друге послове из надлежности Повереника услед великог оптерећења рада неког од Сектора или услед хитне и неодложне потребе за вршењем неког посла из надлежности Повереника, а по налогу непосредно претпостављеног, односно по налогу руководилаца изнад непосредно претпостављеног укључујући заменика Повереника и Повереника.
УСЛОВИ: Стечено високо образовање из научне, односно стручне области у оквиру образовно научног поља друштвено-хуманистичких или техничко — технолошких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци, положен државни стручни испит.
	Висина основне плате: од 129.677,72 до 182.400,23 динара динара нето (зависно од платног разреда који буде одређен изабраном кандидату).“

Преостали део текста огласа интерног конкурса за попуњавање извршилачких радних места, остаје непромењен.

